รอบรั้วพาณิชย์
นายบุณยฤทธิ์ กัลยาณมิตร,การแต่งตั้งข้าราชการระดับสูงของกระทรวงพาณิชย์เพื่อทดแทนคนเกษียณอายุราชการเป็นอีกกระทรวงหนึ่งที่มาเร็วพอสมควรคือเมื่อวันอังคารที่แล้ว,เป็นการแต่งตั้ง นายบุณยฤทธิ์ กัลยาณมิตร จากตำแหน่งอธิบดีกรมการค้าภายใน ขึ้นเป็นปลัดกระทรวงพาณิชย์คนใหม่ รายการนี้จะว่าโผพลิกก็คงไม่ใช่เพราะด้วยคุณสมบัติทุกด้าน อธิบดีบุณยฤทธิ์ ก็ครบเครื่อง,เพียงแต่ที่กระทรวงพาณิชย์นั้นตำแหน่งปลัดกระทรวงเป็นข้าราชการสตรี ติดต่อกันมา 5 คน นับตั้งแต่ปี 2555 คือ นางวัชรี วิมุกตายน นางศรีรัตน์ รัษฐปานะ นางสาวชุติมา บุณยประภัศร นางสาววิบูลย์ลักษณ์ ร่วมรักษ์ และนางนันทวัลย์ ศกุนตนาค ปลัดกระทรวงคนปัจจุบันที่กำลังจะเกษียณอายุราชการ,โดยแต่ละท่านแต่ละเธอต่างดำรงตำแหน่งกันคนละ 1 ปีโดยประมาณ มีแต่ปลัดศรีรัตน์ ที่อยู่ในตำแหน่งเพียง 8 เดือนเศษ และ ปลัดชุติมา ที่มาแทนได้อยู่ในตำแหน่ง 1 ปี กับอีก 3 เดือนเศษ และเมื่อเกษียณอายุแล้วก็ได้รับตำแหน่ง รัฐมนตรีช่วยว่าการกระทรวงเกษตรและสหกรณ์ แล้วย้ายมาเป็น รัฐมนตรีช่วยว่าการกระทรวงพาณิชย์ ถึงปัจจุบัน,ตอนแรกที่มีประกาศการเกษียณอายุราชการของกระทรวงพาณิชย์ออกมา หลายคนต่างคาดหมายว่า ปลัดคนใหม่ของกระทรวงนี้อาจจะเป็น ข้าราชการสตรี เป็นรายที่ 6 แต่แล้วผลออกมาอย่างที่เห็น,สำหรับตัว ว่าที่ปลัดบุณยฤทธิ์ นั้นต้องบันทึกไว้ด้วยว่าบิดาของท่านคือ นายฉลอง กัลยาณมิตร อดีตอธิบดีกรมการปกครอง ผู้ที่เฉียดใกล้ตำแหน่งปลัดกระทรวงมหาดไทยเต็มทีแต่แล้วไม่ได้ การที่ อธิบดีบุณยฤทธิ์ จากกรมการค้าภายในก้าวขึ้นสู่ตำแหน่งปลัดกระทรวงพาณิชย์ได้สำเร็จ อาจจะเรียกว่าเป็น อภิชาตบุตร ได้กระมัง,สำหรับการโยกย้ายตำแหน่งอื่นในกระทรวงพาณิชย์นั้นมีอีก 3 ราย คือ นางสาวบรรจงจิตต์ อังศุสิงห์ จากรองปลัดกระทรวงเป็นอธิบดีกรมส่งเสริมการค้าระหว่างประเทศ นายวิชัย โภชนกิจ รองปลัดกระทรวงอีกคนเป็นอธิบดีกรมการค้าภายใน และ นายวุฒิไกร ลีวีระพันธุ์ จากผู้ตรวจราชการกระทรวง เป็นอธิบดีกรมพัฒนาธุรกิจการค้า,ทั้งนี้ จากการเกษียณอายุของ 2 อธิบดีคือ นางจันทิรา ยิมเรวัต อธิบดีกรมส่งเสริมการค้าระหว่างประเทศ และ นางกุลณี อิศดิศัย อธิบดีกรมพัฒนาธุรกิจการค้า มีผู้ตรวจราชการกระทรวงอีกคนที่เกษียณด้วยคือ นางสาวรัตนา เธียรวิศิษฎ์สกุล ที่เป็นรองอธิบดี คือ นายสำรวย แดงด้วง รองอธิบดีกรมพัฒนาธุรกิจการค้า,ผู้อำนวยการกองอำนวยการระดับสูงที่เกษียณก็มี นายชาตรี เมฆนันทไพศิฐ ผอ.กองยุทธศาสตร์และแผนงาน สป. นางสาวสุรีย์ จิรัฐติกาลกุล ผอ.กองบริหารการค้าสินค้าทั่วไป กรมการค้าต่างประเทศ นางปรารถนา หัสมินทร์ ผอ.กองบริหารการประกอบธุรกิจของชาวต่างชาติและ นายประชา วีระชาติกุล เลขานุการกรม กรมพัฒนาธุรกิจการค้า,สำหรับคนเกษียณอายุตำแหน่งอื่นๆ ขอเอ่ยถึงผู้ที่อยู่ในตำแหน่ง พาณิชย์จังหวัด 14 ราย ประกอบด้วย 1.นายบริรักษ์ ชูสิทธิ์ พาณิชย์จังหวัดกระบี่ 2.นายวรวิศว์ เมฆนพรัตน์ พาณิชย์จังหวัดกาญจนบุรี 3.นายธวัชชัย เหล่าพิรุฬห์ พาณิชย์จังหวัดฉะเชิงเทรา 4.นางพิมล ปงกองแก้ว พาณิชย์จังหวัดเชียงราย 5.นายภาณุ ขันธ์แก้ว พาณิชย์จังหวัดตาก 6.นายปณิธิ อุทัยรัตน์ พาณิชย์จังหวัดนครพนม 7.นางสุวรรณา ชนินทร์วณิชย์ พาณิชย์จังหวัดพระนครศรีอยุธยา 8.นายเดชา เพ็ชรวงศ์ พาณิชย์จังหวัดภูเก็ต 9.นางสาวโสมหิรัญ คงกำเนิด พาณิชย์จังหวัดมหาสารคาม 10.นายวัชระ ต่างใจ พาณิชย์จังหวัดลำปาง 11.นายเอกศักดิ์ อารยนันท์ พาณิชย์จังหวัดสงขลา 12.นางสาวมาศรี ติปยานนท์ พาณิชย์จังหวัดสมุทรสาคร 13.นายสุพจน์ แสงชัย พาณิชย์จังหวัดสุรินทร์ 14.นางพรรชนี ลิ้มสุคนธ์ พาณิชย์จังหวัดอ่างทอง,ส่วนสำนักงานพาณิชย์ในต่างประเทศ มีคนเกษียณคือ 1.นางสาวปิยนารถ วัฒนาศิริ อัครราชทูต (ฝ่ายการพาณิชย์) คณะผู้แทนถาวรไทยประจำองค์การการค้าโลกและองค์การทรัพย์สินทางปัญญาโลก ณ นครเจนีวา 2.นายวิทิต ธีระมังคลานนท์ อัครราชทูต (ฝ่ายการพาณิชย์) สำนักงานพาณิชย์ในต่างประเทศ ณ กรุงปักกิ่ง,ทั้งหมดเป็นนักรบทางการค้าของรัฐที่ถึงเวลาพัก.,ซี.12
การแต่งตั้งข้าราชการระดับสูงของกระทรวงพาณิชย์เพื่อทดแทนคนเกษียณอายุราชการเป็นอีกกระทรวงหนึ่งที่มาเร็วพอสมควรคือเมื่อวันอังคารที่แล้ว
มุมข้าราชการ,ซี.12,กระทรวงพาณิชย์,เกษียณอายุราชการ,ข้าราชการระดับสูง,ราชการ